OECD >Multilingual Summaries

Development Co-operation Report 2015

Making Partnerships Effective Coalitions for Action

Summary in Estonian

Arengukoostöö aruanne 2015

Partnerluse muutmine tõhusateks tegevuskoalitsioonideks

Eestikeelne kokkuvõte

Rahvusvaheliselt viimase 60 aasta jooksul tehtud arengupingutustel on olnud mõõdetav mõju vaesuse vähendamisele, inimtervise parandamisele ja teistele olulistele katsumustele. Siiski takistavad edu saavutamist jätkuvalt killustatud algatused, vastuolulised prioriteedid ja koordineerimata käsitlusviisid.

Samal ajal on meie aina ühendatumas ja üleilmastuvas maailmas hägustumas riigipiirid: arusaam riigi suveräänsusest, mis oli traditsiooniliselt rahvusvahelise koostöö aluseks, seatakse aina sagedamini kahtluse alla.

Vajadus koordineeritud tegevuse järele on suurem kui kunagi varem. Ühinenud Rahvaste Organisatsioon on juhtinud aastaks 2030 seatud 17 ambitsioonika, üldise ja kaugeleulatuva säästva arengu eesmärgi formuleerimist. Nende eesmärkide saavutamiseks on hädavajalik parandatud ja laiendatud rahvusvaheline koostöö koos ülemaailmse juhtimissüsteemiga, mille aluseks on sobivad vastastikuse vastutuse mehhanismid.

Partnerlussuhted on arengu taga olev tugev jõud

Ehkki enamik nõustub sellega, et partnerlussuhted on säästva arengu eesmärkide saavutamiseks hädavajalikud, hõlmab termin „partnerlus” mitmeid erinevaid käsitlusi, struktuure ja otstarbeid, mille kohta üldistusi teha on raske, kui mitte võimatu.

Samas on oma olemuselt universaalsed ja kõigis riikides rakendatavad säästva arengu eesmärgid rajatud austusele mitmekesisuse suhtes – muu hulgas kontekstide, vajaduste, võimekuse, poliitika ja prioriteetide osas. Selleks et need efektiivsed olla saaksid, peavad nende ülemaailmsete eesmärkide saavutamiseks loodud partnerlussuhete ajendiks olema iga eraldiseisva riigi prioriteedid.

Selles kontekstis aitavad aastale 2015 järgneval ajal partnerlussuhete täit potentsiaali realiseerida kolm juhtivat põhimõtet.

1 ‑ Vastutustundlik tegutsemine . Vastutus tähendab seda, et võetakse vastutus oma tegevuse või tegevuse eest ja viimasel juhul aktsepteeritakse võimalikke sanktsioone kokkulepetest mitte kinni pidamise eest. Ehkki valitsuste vastastikune vastutus jääb tegevuse tuumaks ka pärast 2015. aastat, ühendab tänane arengupartnerlus suurt hulka sidusgruppe: riikide valitsused, parlamendid, kodanikuühiskond, filantroobid, mitmepoolsed organisatsioonid, ettevõtte ja paljud teised, kelle hulgas on ka arengualgatustest mõjutatud kogukonnad. Ühtsetele tõhusa arengu põhimõtetele toetuvad paljud tänased vastutusraamistikud, kus erinevate sidusgruppide tunnustamine võib ühtseid arengukavasid käsitleda eri viisidel. Selline tunnustamine põhineb usaldusel ja teineteise austusel, mis on vastastikuse vastutuse põhikriteeriumid. Kuidas on meil seega võimalik juhtida vastastikust vastutust aina komplitseeritumaks muutuva rahvusvahelise koostöö kontekstis? Vajalikud on uued viisid vastastikuse vastutuse tagamiseks ning mõõdetavad kokkulepped ja standardid, mida pidevalt üle vaadatakse ja uuendatakse, et need oleksid asjakohased ja nõuetekohased ja võimaldaksid säilitada ühised kohustused ja poliitilise jõu. Samuti on äärmiselt tähtis tagada, et partnerid oleksid esindatud valitsemise süsteemides ja kuuldavad oleks kõigi hääled.

2 ‑ Koordineeritud ja efektiivne tegevus . Kuna koostöö arendamisse kaasatakse aina mitmekesisemaid partnereid, on tähtsam kui kunagi varem vältida tegevuse dubleerimist ja killustatust – probleeme, mis on koostöö arendamist takistanud juba pikka aega. Kuigi tõhusat aastale 2015 järgnevat tegevuskava lihtsustaks oluliselt partnerlussuhetes konkreetsetele probleemidele või sektoritele keskendumine, nagu tervishoid, haridus ja säästev energia, ei tähenda see, et parim lahedus on rohkem ja tugevamaid partnerlussuhteid, kuna kogemus näitab, et see võib arengut edendamise asemel hoopis pidurdada. Lihtsustatud partnerlussuhted, milles on integreeritud olemasolevad tegutsejad ja struktuurid, vähendavad tegevuse killustatust või kattumist ja vähendavad arenevates riikides aruandlusega seotud koormust ja halduskoormust, parandades nii tulemusi ja ka mõju. Partnerlussuhted, sealhulgas avaliku‑ ja erasektori vahelised, võivad aidata tulemusi ka skaleerida, laiendades arengulahenduste ulatust suurte kasusaajate ringini viisidel, mida ei võimalda saavutada valitsused, ettevõtted või filantroobid eraldi. Lõpuks, ent mitte mingil juhul vähem olulisena annab partnerlussuhetele vajaliku jõu tugev ja pühendunud juhtimine, mis on vajalik komplekssete arenguprobleemide lahendamiseks, valitud kursil püsimiseks ja vabade inim‑ ja finantsressursside mobiliseerimiseks, et töö saaks tehtud.

3 ‑ Kogemuspõhine tegutsemine . Rahvusvahelise koostöö reformimine selleks, et vastata tänastele arenguga seotud katsumustele nõuab käitumise ja mõtteviiside muutmist. Nende muudatuste elluviimiseks on hädavajalikud dialoog ja kogemustest õppimine. 11 juhtumit käsitlevat lugu, mis sellesse raportisse on lisatud, esindavad mitmekesiseid partnerlussuhete kogemusi ja käsitlusi, kuid vähemalt üks on neil ühine: rõhuasetus kogemustest õppimise olulisusele, kogemuste jagamisele ning õppetundide ja heade tavade levikut. Lõuna‑lõuna koostöö on teadmiste jagamiseks hea vahend, mis võimaldab riikidel rakendada otse teiste kogemustest saadud õppetunde oma poliitikas ja programmides. Ka vastutuse mehhanismid aitavad kaasa kogemustest õppimisele, parandades arengukoostöö kvaliteedi kaudu selle mõju ja asjakohasust. Need mehhanismid hõlmavad teineteise kontrollimist, keskendudes arengukoostöö raamistikule, haldusele ja elluviimisele ja ulatuvad jälgimis‑, aruandlus‑ ja hindamistsükliteni, mida kasutatakse pideva kohanemise toetuseks.

2015. aastale järgneva aja partnerlussuhted toovad kaasa uued ja arenevad rollid

Säästliku arengu eesmärkide saavutamine nõuab paljude osaliste tugevat kaasamist, sealhulgas:

erasektor töökohtade loomiseks, tehnoloogia arendamiseks ja investeeringuteks

kodanikuühiskond, et tagada koostööpartnerite vastastikune vastutus, edendada riiklike ja rahvusvaheliste kokkulepete järgimist ja kontroll avalike vahendite tootliku ja vastutustundliku kasutuse üle.

See viitab, et muutumas on valitsuste roll, keda on traditsiooniliselt nähtud arengu peamiste finantseerijatena.

Partnerlussuhete poliitikaraamistik 2015. aastale järgneval ajal

2015. aasta arengukoostöö raportis uuritakse partnerlussuhete rolli selleks, kuidas saavutada vajalik tasakaal suveräänsuse ja subsidiaarsuse, kaasamise ja eristamise, ühtsuse ja spetsialiseerumisel vahel, et saavutada säästliku arengu eesmärke. Kasutades ära varasemaid tegevusi, pakub see välja kümme edutegurit, mis loovad rakendus‑ ja jälgimisraamistiku, mis aitab partnerlussuhetest teha efektiivsed tegevuskoalitsioonid.

1. Tagada kõrgetasemeline juhtimine.

2. Tagada, et partnerlussuhteid juhivad riigid ja need on kontekstipõhised.

3. Vältida pingutuste dubleerimist ja killustamist.

4. Muuta juhtimine kaasavaks ja läbipaistvaks.

5. Rakendada katsumusele õiget tüüpi partnerlusmudelit.

6. Leppida kokku põhimõtted, sihid, rakendamise kavad ja jõustamise mehhanismid.

7. Selgitada rolle ja vastutusalasid.

8. Säilitada tulemuste selge fookus.

9. Mõõta ja jälgida sihtide ja eesmärkide saavutamisel tehtud edusamme.

10. Mobiliseerida vajalikud finantsvahendid ja kasutada neid tõhusalt.

Summary of
OECD (2015), Development Co-operation Report 2015: Making Partnerships Effective Coalitions for Action, OECD Publishing.
http://dx/doi.org/10.1787/dcr-2015-en

© OECD

Käesolev kokkuvõte ei ole OECD ametlik tõlge.

Käesoleva kokkuvõtte kasutamine on lubatud OECD autoriõiguse ja originaalse väljaande pealkirja mainimisel.

Erinevates keeltes kokkuvõtted on väljavõtted OECD esialgsest inglis- ja prantsuskeelsest väljaandest.

Need väljaanded on saadaval OECD internetipoest aadressil www.oecd.org/bookshop

Täiendavate andmete saamiseks pöörduge OECD Õiguste ja tõlgete üksuse poole avalike suhete direktoraadis aadressil

rights@oecd.org või faksinumbril: +33 (0)1 45 24 99 30.

OECD Rights and Translation unit (PAC)
2 rue André-Pascal, 75116
Paris, France

õiguste ja tõlgete üksus:www.oecd.org/rights